Hesseni kuurvürstkond
See artikkel räägib Hesseni kuurvürstkonnast. Preisimaa provintsi kohta vaata artiklit Kuurhesseni provints. Hesseni kuurvürstkond (ka Hessen-Kassel) oli riik, milleks Napoleon ta aastal 1803 Hessen-Kasseli maakrahvkonnast ülendas. Kui Saksa-Rooma riik aastal 1806 lõpetati, otsustas Hesseni kuurvürst jääda kuurvürstiks, kuigi keisrit enam ei valitud. Aastal 1807 annekteeriti ala Tilsiti rahuga Vestfaali kuningriiki, kuid aastal 1814 taastas Viini kongress kuurvürstkonna. Riik, mille koosseisus oli mitu eraldi territooriumi Frankfurdist põhjas, säilis kuni 1866. aastani kuurvürstkonna nimega Saksa Liidu koosseisus. Selle pindala oli 9581 km² ja rahvaarv oli 1864. aastal 745 063.